ming030890/wiki-yue-high-quality huggingface dataset:
實驗心理學

實驗心理學（粵拼：sat6 jim6 sam1 lei5 hok6；英文：experimental psychology）係指用實驗－即係所謂嘅心理實驗－方法嚟研究心理學嘅做法。

行為量度
系列位置實驗嘅典型結果；圖 X 軸係「個字出現嘅位置」，Y 軸係受試者記得佢嘅機率－人零舍會記得一串資訊最先出現嗰啲同最尾出現嗰啲。
睇埋：心理測量
有心理學家試過評估心理學研究常用嘅行為量度法，指出行為量度法可以分做三大類：
行為痕跡，量度行為過後留低嘅痕跡－例如做智商測驗，睇吓一個人嘅答問題行為（呢種行為源於佢嘅智能）留低嘅答案（痕跡），用答案所出嘅分數做評估；
行為觀察，直接目擊同觀察個行為，並且作出一啲量度－例如用攝影機影低啲受試者嘅行為，打後再人手數吓每個受試者做咗一個行為（假設研究者對個行為有明確嘅定義）幾多次；
行為選擇，俾受試者作出選擇－例如要受試者玩一場博弈（睇埋博弈論），俾佢哋分錢，再睇吓受試者會唔會喺某啲情況下零舍傾向分多錢俾自己。
舉個例說明，自由回想係記憶研究上常用嘅一種實驗方法：喺自由回想測試當中，個研究者會要求個受試者睇一柞字，跟住喺一段時間之後，再叫佢哋盡可能有咁多得咁多噉寫返嗮佢睇咗嗰柞字出嚟。一般嚟講，如果一個受試者對某個字嘅記憶愈強，佢應該愈有可能會記得寫返低嗰個字，而研究者可以做各種量度同操作，睇吓人嘅記憶力會受乜嘢因素影響。用呢個方法做嘅研究發現咗廿世紀心理學上好出名嘅系列位置效應－喺回想一串資訊嗰陣，人零舍有可能會記得嗰串資訊最先出現嗰啲同最後出現嗰啲。

遊戲研究
睇埋：遊戲設計
心理實驗被指好似遊戲設計上嘅研究。想像以下一份噉嘅研究：
研究者搵咗若干個受試者返嚟，俾佢哋先後玩咗兩隻電子遊戲。喺佢哋玩遊戲嘅同時，研究者量度咗佢哋嘅心跳率，而佢哋玩完之後，研究者就問佢哋鍾意邊隻遊戲多啲。最起始嘅數據係一個個嘅向量，每個向量都係一個時間序列－即係一列 ，每個  表示時間點  嘅心跳率；
然後個研究者轉化訊號，由  嗰度計出一柞指標，包括
平均心跳率，；
心跳率嘅變異數，；
最大心跳率，；
最細心跳率，；
心跳率嘅熵，即係心跳率「有幾難預測」，反映呢個數嘅係「兩個喺過去  個時間點都相似（差異細過某個特定數值）嘅數據，喺下個時間點都相似」嘅機會率。
... 等等。然後佢哋再做統計分析，發覺呢柞指標多數都同「玩家有幾鍾意隻遊戲」有顯著嘅相關，所以呢類指標可能會喺遊戲測試上有用。於是呢班研究者就算係發現咗一啲有用嘅資訊，可以將佢哋嘅研究成果喺學術期刊公佈。
實驗組同對照組

實驗組（experimental group / treatment group）同對照組（control group）係科學實驗上嘅受試者分組。
實驗組指接受咗實驗操作（experimental manipulation）嘅受試者，
而對照組就指冇受實驗操作嘅受試者。
研究者會對比實驗組同對照組，睇吓兩組受試者喺個應變數上係咪有分別；如果有，噉就表示個實驗操作真係有效。
舉個例說明，想像有個研究者，佢想研究一隻新藥（自變數）係咪能夠提升人嘅專注力（應變數），於是佢就搵咗若干個受試者返嚟，將佢哋分做兩組，實驗組俾佢哋試隻藥，而對照組就食一隻已知唔會影響專注力嘅藥（安慰劑），然後俾兩組受試者做一啲要求專注力嘅作業（假設有咗明確方法量度專注力），比較兩組喺專注力上嘅表現係咪有分別，如果有，就表示隻藥真係有效。
實驗經濟學

實驗經濟學（粵音：sat6 jim6 ging1 zai3 hok6 | 英文：experimental economics）係指運用實驗方法嚟研究經濟學嘅一個領域－相對於打前嘅經濟學以經濟紀錄做主導數據。

諗頭
睇埋：實驗同因果關係
喺最嚴格嘅科學基準嚟講，齋靠觀察（廿世紀社科依賴嘅研究方法）頂櫳淨係可以搵得出事物之間嘅相關（correlation；簡單講就係正比同反比），噉係因為當一個研究者觀察到（例如） 同  硬係一齊出現（正比），噉依然有三個可能性：
引致 、
 引致 、
 同  有同一個成因。可以睇埋相關唔蘊含因果。
喺科學上，要搵出事物之間嘅因果關係，就實要靠實驗嘅方法：實驗係指研究者特登操作某啲變數，再睇吓個操作會造成乜嘢效果，例如「如果佢特登操作 ，就會見到  跟住出現，而如果佢唔特登操作 ， 就唔會跟住出現」，佢就有理由相信  真係能夠引致 。因為廿世紀嘅經濟學好多時都係齋靠觀察，所以成日俾人詬病話佢哋唔能夠確立唔同經濟現象之間嘅因果關係。
一個股票市場嘅相；如果有個經濟學家想喺度做一個有關「股價勁跌會引致啲乜嘢後果」嘅實驗研究，啲人會唔會睬佢？可以睇吓虛擬經濟。

做法
實驗通常都係喺高度受控嘅實驗室入面做嘅，研究者會搵啲受試者返嚟，做一啲操作，再俾啲受試者做一啲經濟作業，睇吓操作會點樣影響受試者喺經濟作業上嘅表現。但係有唔少學者都嫌呢啲實驗環境太過人工化，唔夠自然，所以有研究者會做實地實驗，即係喺現實環境入面做操作以及睇吓個操作會造成乜嘢結果，又或者係自然實驗，指個操作係由研究者以外嘅力量所施加嘅（例如係研究自然災難造成嘅經濟行為改變噉）。
大醉俠

《大醉俠》（Come Drink with Me）係1966年港產國語片，由岳華、鄭佩佩、陳鴻烈、谷峰主演。
大醬園

《大醬園》（英文：The Dripping Sauce）係香港無綫電視嘅電視劇，由何廣沛、朱晨麗同龔嘉欣領銜主演。
大里區

大里區（粵拼：daai6 lei5 keoi1）係臺灣臺中嘅一個市轄區。
大都會藝術博物館

大都會藝術博物館（英文：Metropolitan Museum of Art）係美國紐約州紐約市中央公園附近嘅一個藝術博物館。建築物面積有8公頃，展覽館面積有20幾公頃。館藏200萬件藝術品，博物館劃分為19個館部。
大里昂地區

大里昂地區（法文：Métropole de Lyon）係法國奧文尼-隆河-阿爾卑斯其中一個省，編號69M，首府里昂。
大醬女

大醬女、豆醬女、味增女（諺文：된장녀）係韓國網上流行話。諷刺奢侈、扮晒嘢嘅韓國女人。從10代到50代韓國女性在已婚，未婚無關嗰增加，同意語嘅拜金女。
大醬或豆醬，係韓國表音「된장」，韓國人中意食嘅醬。
豆醬女自己無能力，但又要奢侈虛榮，呢種女人靠父母或男人財物來扮嘢。個名係2000年韓國嘅匿名網民諷刺而作。2004年網民整漫畫諷刺豆醬女，作埋文，大醬女同豆醬女嗰名，從此由韓國擴散到國外。
豆醬女是小數嘅韓國小女和靑年女性的習慣習慣，但是新婚家具女性和40、50代已婚女性等和共感，同意和奢侈、扮晒嘢嘅韓國社會到問題化。
奧爾良

奧爾良（法文：Orléans）係法國中北部城市，亦都係中部大區同盧瓦雷省嘅首府，人口275 000。
奧特朗托海峽

奧特朗托海峽（意大利文：Canale d’Otranto）係地中海嘅海峽，喺意大利布林迪西同阿爾巴尼亞之間，連接伊奧尼亞海同亞德里亞海。
奧特蘭托堡

《奧特蘭托堡》（The Castle of Otranto）係一本喺 1764 年出版嘅哥德小說，被指係開創咗現代英文恐怖文學嘅作品。
奧爾梅克文明

奧爾梅克文明（Olmecs），係個發源自中美洲嘅文明，喺公元前1600年到公元前400年存在。
奧爾韋加

奧爾韋加（西班牙文：Ólvega）係西班牙卡斯提亞與利昂索里亞省一座城，住4千人。
奧瑪開儼

奧瑪開儼（1048年5月18號—1131年12月4號）係波斯詩人、天文學家、數學家，曾經改革波斯嘅曆法。
奧理略

奧理略（拉丁文：Marcus Aurelius，121年4月26號—180年3月17號）係羅馬帝國第十六位皇帝，161年到180年在位。
奧理略係羅馬帝國少見嘅明君，同時亦係一位思想家，著作有《沉思錄》。
奧瑪花曼

奧瑪花曼（粵拼：ou3 maa5 faa1 maan6，英文：Uma Thurman，1970年4月29號—）係個美國女演員同模特兒。佢喺1988年出道，出名嘅作品有《危險人物》同《標殺令》。
小行星247

小行星247（247 Eukrate），係太陽系小行星帶嘅一粒小行星，喺1885年3月14號發現。
小行星248

小行星248（248 Lameia），係太陽系小行星帶嘅一粒小行星，喺1885年6月5號發現。
小行星246

小行星246（246 Asporina），係太陽系小行星帶嘅一粒小行星，喺1885年3月6號發現。
小行星249

小行星249（249 Ilse），係太陽系小行星帶嘅一粒小行星，喺1885年8月16號發現。
小行星239

小行星239（239 Adrastea），係太陽系小行星帶嘅一粒小行星，喺1884年8月18號發現。
小行星240

小行星240（240 Vanadis），係太陽系小行星帶嘅一粒小行星，喺1884年8月27號發現。
小行星241

小行星241（241 Germania），係太陽系小行星帶嘅一粒小行星，喺1884年9月12號發現。
小行星242

小行星242（242 Kriemhild），係太陽系小行星帶嘅一粒小行星，喺1884年9月22號發現。
小行星244

小行星244（244 Sita），係太陽系小行星帶嘅一粒小行星，喺1884年10月14號發現。
小行星245

小行星245（245 Vera），係太陽系小行星帶嘅一粒小行星，喺1885年2月6號發現。
布赫拿

布赫拿（德文：Eduard Buchner，1860年5月20號—1917年8月13號）係德國嘅化學家，喺1907年攞到諾貝爾化學獎。
布達佩斯

布達佩斯（又譯標德卑士，匈牙利文：Budapest）係匈牙利嘅國都，同政治、商業、運輸中心、最大城市。由於多瑙河穿過，而分開布達（西岸）同佩斯（東岸）兩個部分。
布赫

布赫（粵拼：bou3 hak6；簡化字：布赫；1926年3月—2017年5月5號），又名雲曙光，係中國政治人物、原國家副主席、開國上將烏蘭夫大仔。佢係蒙古族，喺內蒙古土默特左旗出世。

生平
1983年至1993年任內蒙古自治區人民政府主席。1993年3月至2003年3月任全國人民代表大會常務委員會副委員長。
布赫係中共第十二、十三屆中央委員，第八、九屆全國人民代表大會常務委員會副委員長。
2017年5月5號下晝3點28分，布赫因病喺北京逝世，享年91歲，中央評價布赫係「中國共產黨嘅優秀黨員，久經考驗嘅忠誠嘅共產主義戰士，無產階級革命家，傑出嘅民族工作領導人」。

家庭
布赫夫人係珠蘭其其柯，佢係內蒙古電影製片廠副廠長、廠長兼導演。
布赫仔女係布小林，現任內蒙古自治區中共黨委常委、自治區政府副主席、代主席。
布農族

布農族係臺灣原住民嘅其中一個族群，主要分佈喺中央山脈，總人口大約六萬人，係第四大嘅臺灣原住民族群。
布迪椰子

布迪椰子（粵拼：bou3 dik6 je4 zi2；學名：Butia capitata）係棕櫚科布迪椰子屬嘅常綠喬木仔，原產地喺南美洲嘅巴西同烏拉圭一帶。呢種植物大多數喺南美洲嘅熱帶同亞熱帶地區入面都可以搵到佢。
布諾定勒

布諾定勒（Brobdingnag）又叫巨人國，係英文奇幻小說《小人國歷險記》入便嘅一笪地方。

故仔
内文：格列佛遊記
《小人國歷險記》第二部就係講去到巨人國布諾定勒，受巨人少女格林兜格列（Glumdalclitch ）照料。
由小人國返咗屋企後冇耐，主角林苗·加厘華又再出海旅行。
今次加厘華坐住船，去到布諾定勒。布諾定勒所有嘢都好巨型，淨係啲草已經可以同英格蘭嘅樹相比。呢笪地方嘅人個個都成座山咁大。到咗步冇耐，加厘華就畀一個巨人農夫捉住。個農夫望住加厘華，第一眼係睇到商機：啲巨人個個都當咗加厘華係珍禽異獸噉，肯畀錢睇加厘華做蘇；而農夫就當正加厘華係樖搖錢樹，靠加厘華賺咗好多錢；相比之下，農夫個女格林兜格列就好惜加厘華—格林兜格列係個好溫柔嘅女仔，當咗加厘華係細路仔噉嚟照顧。
唔使幾耐，布諾定勒嘅女皇就得知加厘華嘅存在。巨人女皇出重金買咗加厘華，仲應埋農夫嘅要求，收格林兜格列入去宮廷接受宮廷教育。喺跟住落嚟嗰兩年，加厘華一路都喺巨人宮廷過活，期間多次遇到危險—例如有一次加厘華坐喺窗邊食早餐，食到半路畀（有成半個佢咁大隻嘅）黃蜂襲擊。
及後有一日，格林兜格列攞個盒裝住加厘華，帶佢去海邊散步，散步途中個盒畀隻（布諾定勒嘥士嘅）鷹挾走咗。隻鷹挾住個盒飛，飛飛吓畀個盒跌咗落海。加厘華喺海面漂流咗一輪，最後畀一架英格蘭嘅船救起，平安返到英格蘭。
插畫：加厘華（企咗喺書檯上面）面見巨人國王同女皇。插畫：加厘華（企咗喺書檯上面）面見巨人國王同女皇。
布諾卡區

紅色嗰笪就係布諾卡區。
布諾卡區（Broca's area）係左腦大腦皮層顳葉嘅一個區域，對於講嘢嘅功能不可或缺。
布部陽功

布部陽功（1973年9月23號—）係日本足球員，司職中場，效力過川崎綠茵，磐田山葉，神戶勝利船，大阪櫻花，及福岡黃蜂。
庚申

庚申係六十干支入面嘅第57個。

庚申年
庚申年係黃曆第57年，係猴年嘅排序之一。
庚醣

庚醣（heptose），又叫七碳醣，係有七個碳原子嘅醣，化學式係C7H14O7。庚醣都係單醣，按醛基定酮基，分成庚醛醣同庚酮醣。
庚烷

庚烷（粵拼：gang1 jyun2，Heptane）係烷烴一種，每個分子有7個碳原子同16個氫原子，化學符號C7H16。
庚辰

庚辰係六十干支入面嘅第17個。

庚辰年
庚辰年係黃曆第17年，係龍年嘅排序之一。
季前賽

《季前賽》（英文：We Got Game ）係香港MakerVille製作嘅電視劇，由姜濤、陳卓賢、呂爵安、邱士縉、張繼聰、郭嘉駿同梁業主演。套劇喺2022年10月24號到11月11號逢禮拜一到五21:30-22:30喺香港電視娛樂ViuTV首播。製作特輯《季前賽製作特輯：賽前製》喺10月22號禮拜六晚20:30-21:30播。套劇用街頭籃球隊同大學籃球隊之間嘅鬥爭做主題。

播映安排
2022年6月底，ViuTV播出「磅礡聲勢　即將登場」宣傳片，宣傳包括呢套節目嘅四套節目，到7月中旬播出套劇嘅宣傳片，正式公佈8月29號首播。但係7月28號MIRROR演唱會發生意外，作為主辦單位MakerVille同系公司嘅ViuTV亦成為被批評嘅對象，ViuTV除咗暫停節目宣傳活動（包括社交媒體貼文同實體記者會）之外，亦要重新檢視之後嘅節目播映安排。由於呢套劇有MIRROR成員主演，而MIRROR全體成員亦會喺8月到9月期間全面停工，所以決定延後播映。最終安排係10月頭先播另一套自製劇《野人老師》，先至再播返呢套劇。套劇喺10月21號搞記者會，係MIRROR演唱會意外之後MakerVille頭一個實體宣傳活動。

拍攝地點
劇入面嘅籃球街場包括屯門愛定商場嘅籃球場、屯門兆禧苑嘅籃球場同埋九龍灣啟業邨啟業商場停車場天台嘅啓業運動場。
劇入面嘅快餐店係沙田廣源邨廣源商場嘅麥當勞。

觀眾在民間電視大獎2022
皆因提名好多，淨係列出入圍最後五強嘅單位。
季氏

季係唐人姓氏，喺《百家姓》裏頭排第134位。
季冠霖

季冠霖（粵拼：gwai3 gun1 lam4；1980年1月16號—），係中國女性配音員，光合積木工作室成員。
季炳雄

季炳雄，（1960年3月18號—）係香港罪犯，外號「賊王」。佢係廣東三水人，1980年代到2000年代到香港犯過好多大案，2003年畀香港警察拉到，被判監24年。
季炳雄2020年1月18號扣除假期後刑滿出獄，由於佢冇香港身份證但美國護照重有效，隨即被驅逐去美國。
喺2016年港產片《樹大招風》入面，林家棟飾演嘅季正雄就係以佢為原型。
季春美

季春美（1986年2月14號—）係中華人民共和國女子網球手，江蘇人。

球員生涯
季春美係右手揸拍，2002年轉打職業賽事。
季玉年

季玉年，香港親中派政治人，香港再出發大聯盟發起人之一。
平面四連桿機構

平面四連桿機構（英文：four-bar linkage）係連桿機構一種。
平面圖

平面圖（英文：floor plan）係圖則一種，描繪棟建築物由上面睇嘅切面結構圖，棟嘢每層樓都會有幅平面圖，描述嗰層有啲乜嘢房以及每間房喺邊個位置。詳細啲嘅平面圖仲會描述埋每間房預想會有啲乜嘢傢俬。
平順

平順（越南文：Bình Thuận）係越南一省，省會藩切，人口大約110萬。
平霸

平霸電業嚮豐澤電器同新一系電器出現之後，就執咗笠。
平面洲

平面洲（英文：Ping Min Chau）係香港一個島，地區行政上屬西貢區。佢喺牛尾海，清水灣半島對開海面。平面洲冇居民住。
平順縣

平順係中國山西長治一個縣，總面積1550平方公里，人口15萬。
平面設計

平面設計（英文：graphic design），又叫傳意設計（communication design）或者圖像設計，係指運用顏色、文字、插圖、相、動畫同編程等等嘅設計元素，透過一個過程，將一啲可能貎似冇乜關係嘅概念作出視覺上嘅整理，令到啲嘢變成有意義、有層次、會吸引人接收嘅訊息，從而達到某種傳達訊息嘅目標嘅設計領域:144 :12。
平面設計可以細分成包括廣告設計、美術指導、品牌設計、動畫設計、公司通訊、報刊設計、環境平面設計、資訊設計、互動設計、包裝設計、網頁設計等等:12–15。
代表平面設計嘅國際專業組織係總部設喺滿地可，前稱 Icograda（國際平面設計協會聯會）嘅 ICO-D（國際設計聯會）。
平頂山

平頂山（英文：Mesa）係指頂部平坦而側面通常係陡峭懸崖嘅突起地形，由平層岩石經風化作用同侵蝕作用而成。
平頂山市第一中學

平頂山市第一中學係中國河南平頂山市一間公立高中，喺1956年創辦。地址係湛河區姚電大道9號。
廣田隆治

廣田隆治（1993年7月16號—）係日本足球員，司職中場，效力鳥取飛翔。
廣福橋

廣福橋（英文：Kwong Fuk Bridge）係香港一橋，喺大埔兩墟之間，橫越林村河，駁住南北兩岸嘅廣福道。廣福橋重建過幾次。

史
廣福橋自一八九六年，總共起過四次。

第一橋
文武二帝廟內碑
大埔墟（今日叫大埔舊墟）原本設喺林村河口以北，大埔海邊，係大埔頭鄧氏所控制。大埔七約因爲唔妥佢大埔墟唔公道，另設墟市。大清光緒十八年，即係一八九二年，大埔七約喺大埔墟西南，林村河口南邊，大埔海附近，開太和市，中間開富善街，是爲新嘅大埔墟。七約之中，泰亨約喺河北，村民南行過河趁墟，要畀二文錢坐橫水渡，極之唔方便。泰亨約文氏文湛泉，就提議喺太和市側邊，起橋搭通兩岸。光緒廿二年，歲次丙申，即係一八九六年，仲夏月，條橋就起好，叫廣福橋。廣福橋係條石橋，橋躉係石砌嘅，而橋面係石板，長方形一塊塊咁鋪成。爲咗隆重其事，喺太和市嘅廟，文武二帝廟中立碑兩塊，名爲《建造廣福橋芳名開列》。有橋之後，就打通大埔南北，太和市慢慢過大埔墟頭，越來越旺。

第二橋
一八九八年，英國同大清簽《展拓香港界址專條》，由大清手上租到新界。無耐，英國入主新界，以大埔做治所。爲咗容易控制，英軍就修橋築路，貫通各處，以便行車。廣福橋喺正大埔道上，橋亦轉成行車橋，闊到過得一部大車，而兩邊有鐵欄。到咗一九四一年十二月，日軍攻入香港，十二月九號，日軍過廣福橋，英軍撤離大埔，退守醉酒灣防綫。

第三橋
石欄橋頭石，刻有廣福橋中英字樣
一九四五年，日本投降，撤出香港，英國重掌大埔。一九四八年，香港政府將廣福橋擴闊，重修橋躉，等廣福橋變成雙綫行車，一南行，一北行。條橋除咗加闊，兩邊都改爲石欄，更加美觀。而橋南北嘅一段大埔公路，亦叫廣福道。由於人口漸多，廣福橋亦車來車住。

第四橋
一九七零年代尾開始，大埔轉爲大埔新市鎮。開始大幅填海，林村河越來越長，廣福橋唔再喺林村河口地。一九八零年代，香港政府喺寶鄉街對出起咗條行車天橋，叫寶鄉橋。橋四綫雙程，連接南北兩岸。而有新橋之後，拆咗行車廣福橋，起過條行人橋。橋東側係行人路，橋西側係單車徑，而中間有瓦遮頭，紅柱綠瓦，以長亭。而舊橋石欗，就放喺南岸，橋口嘅廣福橋公園，用來裝飾。新廣福橋唔行得車，所以廣福道亦分成兩截，分隔兩岸。除咗廣福橋之後，林村河亦起多幾條行人橋，樣差唔多，分別係錦石橋、錦和橋同埋太和橋。
廣福道

廣福道（英文Kwong Fuk Road），舊時大埔居民俗稱叫大埔大街，係香港一道，喺大埔市區南便，貫通大埔墟。廣福道原本係大埔公路大埔市區一段，後尾跟廣福橋名。廣福道分南北兩段，畀林村河隔開。

地理
廣福道喺大埔沖積平原之上，路勢平坦。道分南北兩段，畀林村河隔開。
南段呈南起大埔河，直駁大埔公路元洲仔段，左右駁南運路。之後過運頭角北側，西北入大埔市區，過寶鄉街到駁太和市北盛街爲止。呢處靠近林村河南岸。
北段係條掘頭路，南起林村河，東駁汀角路，西駁寶雅路，之後向西北沒入太和邨。

史
一八九八年，英國由大清手上租到新界。無耐英軍入大埔，以作新界治所。同時亦開路。首先係開九龍到上水嘅大埔公路。當中大埔一段，就係家下廣福道，當中包括過林村河嘅廣福橋。由於太和市發展得好，慢慢擴大。一九八九年之後以廣福橋個名，改叫廣福道。
到咗一九八零年代，大埔劃爲大埔新市鎮，大興土木，大幅填海。廣福橋就畀條更闊嘅寶鄉橋替咗。而廣福橋重新起過，變行人橋。自始廣福道斷開兩截。
廣福休憩處

廣福休憩處，香港公園之一，遊樂場之一，喺大埔廣宏街，廣福邨以南，大埔公路以北，英文叫Kwong Fuk Sitting-out Area。行政上歸大埔區。設施有休憩處。就近廣福邨。園內禁煙。
廣福公園

廣福公園，香港公園之一，遊樂場之一，喺大埔廣進街，就近大埔公路同吐露港公路，隔大埔公路為廣福邨，英文叫Kwong Fuk Park。行政上歸大埔區。設施有草地球場、狗公園、寵物公園，以及十一人人造草地足球場。
廣福球場

廣福球場，香港足球場之一，喺大埔廣福道，另外兩邊為南運路同寶湖道，英文叫Kwong Fuk Football Ground。行政上歸大埔區。設施有草地球場，以及十一人人造草地足球場。就近挪威人國際學校。
廣福觀

廣福觀（粵拼：gwong2 fuk1 gun1；簡化字：广福观；普通話讀音：guǎngfúguān）係中國北京一古蹟兼道教祠堂，大明天順三年（1459年）起好，喺西城區什剎海前後海之間，其中前門喺煙袋斜街51號，後門喺大石碑胡同6～8號。
間嘢曾經喺大明時期搞過「道錄司」，大清雍正年間重修過兼改名做孚佑宮直到民國年間先至打回頭，光緒九年（1883年）又將山門改過。2007年因煙袋斜街改造成特色商業街，祠堂亦開始修繕過兼喺2008年對外開放。2011年6月13號俾北京市人民政府報佢做文物。

風格
祠堂座北向南，按順序有山門、前後殿同西跨院。
張之珏

張之珏（英文：Cheung Chi Kok，1950年1月18號—）1970至80年代初期曾任職編劇、演員、監製、導演、電影、電視、播音員同舞台劇等。
張一山

張一山（1992年5月5號—）係中國大陸童星同演員，細個時學過功夫，喺北京電影學院2010級表演系本科畢業。因喺處境喜劇系列《家有兒女》中嘅出色表現，而受到觀眾嘅喜爱。同楊紫、鮑天琦係同班同學。
2019年福布斯中國名人榜，排第44名。
張三的歌

《張三的歌》係由張子石填詞同作曲，李壽全演唱。呢隻歌收錄喺《8又二分之一》專輯。

簡介
隻歌係電影《父子關係》嘅主題曲。隻歌喺第23屆金馬獎入圍過金馬獎最佳原創電影歌曲。
張之洞

張之洞（1837年9月2號—1909年10月4號），字孝達、號香濤、香巌、壹公、無競居士、抱冰。直隸南皮人，係大清後期嘅大臣，做過山西巡撫、兩廣總督、湖廣總督、兩江總督、軍機大臣等職位。佢同曾國藩、李鴻章、左宗棠四位畀人叫做「晚清四大名臣」。

逝世
宣統元年八月二十一日（1909年10月4日）張之洞喺北京白米斜街寓所病逝，享壽七十二歲，諡號文襄，安葬於南皮縣雙廟北。

參考資料
《清史稿》卷四百三十七·列傳二百二十四：張之洞，字香濤，直隸南皮人。
晚清史（1840年—1911年） 改
重大事件
清皇室重要人物
重要人物
重要組織
張

張氏，姓氏之一。
張九齡，大唐人
張良
張角
張陵，張氏道教開山祖
張天師，世代傳位承襲天師之人
張三李四，無名之人。
張丹蕾

張丹蕾（英文：Dana Zhang Tai Lui，1994年6月22號—）係香港女模特兒，隸屬jamcast。佢喺倫敦藝術大學畢業，主修時裝設計及發展。佢喺2020年頭一次喺電視演出，參演ViuTV劇集《黑市》。
張中行

張中行（1909年—2006年10月13號），原名張璿，字仲衡，個名參考《尚書》改嘅。佢係河北香河屯鎮人，係中國近代文人、哲學家，散文家。
1935年，張中行嚮北京大學中國語言文學系畢業，教過天津南開中學、保定中學、貝滿女中，做過《現代佛學》主編。之後教過北京大學。解放後做人民教育出版社編輯。朋友季羨林話佢係「高人、逸人、至人、超人」。
1930年，張中行曾經跟才女楊沫同居，生咗1仔1女，之後又分手。楊沫作咗一本小說《青春之歌》，入面有個反面人物余永澤，同張中行好似。文化大革命期間張中行受到牽連。

著作
張中行認為《順生論》係自己最重要嘅作品。
《文言津逮》福建教育出版社
《作文雜談》人民教育出版社
《佛教與中國文學》安徽教育出版社
《負暄瑣事》黑龍江人民出版社
《文言與白話》黑龍江人民出版社
《負暄續話》黑龍江人民出版社
《禪外說禪》黑龍江人民出版社
《詩詞讀寫叢話》人民教育出版社
《順生論》中國社會科學出版社
《負暄三話》黑龍江人民出版社
《橫議集》經濟管理出版社
《月旦集》經濟管理出版社
《流年碎影》中國社會科學出版社
《散簡集存》中國社會科學出版社
《望道雜纂〈順生論〉外編》群言出版社
《說八股》（同啟功、金克木合著）中華書局
《說夢草》北京師範大學出版社
《北京的痴夢》北京出版社
散文《自嘲》，做過2010年香港中學會考中文科內容
宋王臺遊樂場

宋王臺遊樂場，香港公園之一，遊樂場之一，喺宋王臺宋王臺道，英文叫Sung Wong Toi Playground。行政上歸九龍城區。設施有籃球場。鄰近宋王臺花園。
宋碧琪

宋碧琪（葡文：Song Pek Kei, Becky，1985年6月20號—）係澳門立法會議員，由2013年做到而家，本身係民眾建澳聯盟成員。
宋玉生廣場

宋玉生廣場（葡文：Alameda Dr. Carlos d'Assumpção）喺澳門半島新口岸，係一條紀念澳門已故土生葡人宋玉生（號稱「大地之子」）嘅街道。宋玉生廣場附近係商業區，橫跨新、舊新口岸填海區。
街道中間係宋玉生公園同何賢公園。
宋璟

宋璟（663年—737年），邢州人，係盛唐時期嘅大臣。佢喺唐玄宗繼位後做丞相，同埋姚崇等賢臣使國力箭咀向上，奠定咗「開元盛世」嘅基礎。
宋王臺

宋王臺，係香港九龍城馬頭涌一塊石碑，相傳係為咗紀念南宋皇帝宋端宗趙昰同佢細佬趙昺流落當地而刻嘅，本來係一嚿大石響個山仔上面，後尾三年零八個月期間日軍要擴建啟德機場，炸咗個山仔，後人只好將大石遺骸整修成石碑。1960年石碑被移入新落成嘅宋王臺花園入面。
2014年，喺沙中綫（屯馬綫）宋皇臺站（嗰時暫名土瓜灣站）工地，宋王臺花園對落發現南宋時期方形石井，包括6個古井同埋幾千件文物。
宋皇臺道

宋皇臺道（英文：Sung Wong Toi Road），係香港九龍馬頭角嘅一條馬路，由馬頭涌道開始，去到土瓜灣道。街名係嚟自宋皇臺。
廣東星

廣東星（2185 Guangdong），即係小行星2185，係太陽系小行星帶嘅一粒小行星，喺1965年11月20號發現。
廣東廣雅中學

（英文：Guangdong Guangya High School；維吾爾文：گۇاڱدۇڭ کۏاݣٻا ٮٔوٺٺۇرا ڡەکتٮپى‎），簡稱廣雅中學或廣雅，文革期間嗌過廣州市第54中學，係中國廣東廣州嘅中學，1888年6月28號開辦，位置喺荔灣區廣雅路1號。
佢係廣州地區四大名校之一（另外三間分別係華師、省實、執信）。

校服色
短袖
衫：　，有領有紐扣，領口有　　相間嘅線。正面中間位有上粗下幼嘅兩條　直線，左右對稱。
褲：純　，右邊褲口有「GDGYHS」嘅字樣。
長袖
衫：（待查）
褲：（待查）
風褸
（待查）

史
學校喺1888年6月28號由張之洞一手搞起，初期嗌過廣雅書院，位置喺廣東省城西北邊嘅源頭鄉（今日嘅西場近彩虹橋一帶）。1902年，受到光緒提出嘅書院改制關係而改辦成兩廣大學堂，第二年又改成兩廣高等學堂。1906年改名做廣東省高等學堂。

中華民國時期
中華民國成立後嘅國慶日過咗11日（1912年10月21號），學校改名做廣東省立第一中學嚟廢除嗮大清嘅省級高等學制。從嗰年開始，每年10月21號被定為校慶。1928年以「實驗中學」嘅名義嚟辦。1935年8月受到廣東省教育廳嘅命令而改名做廣東省立廣雅中學。1937年7月，由於日軍侵華，學校搬到順德碧江鄉一帶。時隔1年又1個月，學校又搬到茂名信宜水口村一帶繼續辦學，舊時西村校區變成日軍嘅軍火庫；期間學校重一度停辦。直到1939年2月，雖然學校恢復辦學，但規模好細，凈用鄉下啲村屋同祠堂做課室；期間學校用過廣東省立南路臨時中學嘅名，但無耐被打回頭。
1945年，舊時廣雅所屬嘅西村校舍變到面目全非。王興瑞接手做校長後，同年10月要準備搞重建工作。第二年1月，廣雅從信宜搬返到廣州西村兼復課，但嗰時學校喺度邊補課邊重建。1948年10月21號重將原先日軍留落嚟嘅「政木部隊陣殁將士碑」改成複員紀念碑，重寫埋碑文嚟勿忘國恥。

中華人民共和國成立之後
中華人民共和國宣佈成立之後嘅第二個月，廣州市軍事管委會接手廣雅，當局重將校慶改為每年11月1號。重喺1960年9月開始實行五年一貫新學制（三年初中同兩年高中）。
1966年，受到文革破四舊浪潮影響，學校教育一度受到停頓。同年8月試過俾紅衛兵搞搞震。雖然1968年學校復課，但先後改成紅旗中學同埋廣州市第54中學嘅名，直到1978年先至改返之前嗌嘅廣東廣雅中學。
2017年3月30號，花都區人民政府同廣州市教育局一齊，喺花都新雅街道近花都湖邊整間花都校區出嚟。
廣東有線廣播電視台

中共廣東省委宣傳部收到廣州有線電視台開台料之後，有樣學樣跟佢，喺1993年12月4號成立咗間有線電視台，而機構喺1994年4月1號同6月1號俾國家廣播電影電視部批准而成立。電視台開台之後，除咗轉播中央、省、市同兄弟嘅省級衛星電視等好多套節目之外，重開辦咗體育台、信息台同兩套調頻立體聲廣播音樂節目。電視台之所以成立，係因為嗰時電視台統一接收香港嘅四個地面無線頻道，用清晰嘅畫面嚟嗌啲市民唔好自己接收未經過濾嘅原始信號而方便拉走啲敏感新聞。1996年4月開始，電視台改名做廣東有線廣播電視台。

停播
2001年7月1號，由於廣電總局話要取消有線電視，所以電視台原先有嘅都市、信息、影視、購物、卡通等5條頻道冚唪唥同隔籬嘅廣東經濟電視台合併，變成新成立嘅南方電視台。而有線電視嘅營運管理工作畀咗廣東有線廣播電視網絡，而審查同插播權交咗畀南方電視台。
廣東會館

廣東會館係泛指由廣東粵人建立嘅會館，好似係天津嘅廣東會館。海外華人最出名嘅四大會館係：粵人嘅廣東會館或者廣肇會館，潮汕人嘅潮州會館，客家人嘅崇正會館（亦都有叫做「客幫會館」或者「客家會館」），重有係閩南人嘅福建會館。
強縣

強縣（粵拼：koeng4 jyun6，英文：Kern County）係美國加利福尼亞州嘅一個縣，面積約莫8161平方公里，人口約莫84萬。
強相互作用

強相互作用，叫強作用力，係四種基本相互作用之中最強一種，其餘重包括弱相互作用、電磁力同萬有引力。
核子間嘅核力就係強相互作用，抵抗質子之間強大電磁力，維持原子核穩定。
強迫症

強迫症（又叫強逼症）係一種精神病。有強迫症啲人做開嗰樣嘢，係都要繼續做，但係未必好鍾意，如果有人迫佢哋戒或者轉就好悶或者緊張。或者係重覆動作，例如每晚要鎖門鎖够十次先安樂。有強迫症啲人不斷諗同一樣嘢。重有，患者明知自己啲動作係唔正常、多餘，但係戒唔甩。
強迫行為

強迫行為（粵拼：koeng4 bik1 hang4 wai4；英文：compulsive behavior）係指一個人重複又持續噉做某樣行為，可能會唔想做都忍唔住去做。
山形山神

山形山神（日文：モンテディオ山形）係日本一支職業足球隊，日本乙組職業足球聯賽（J2）球隊之一。球會根據地係山形縣山形市，主場係山形縣綜合運動公園。

史
佢嘅前身係NEC山形足球部，1984年成立。1999年加入日本職業足球聯賽。
山市街

山市街（英文：Sands Street）係香港堅尼地城一條馬路，由堅彌地城新海旁同城西道交界開始，去到石山街同桃李臺交界。
山廈村張氏宗祠

山廈村張氏宗祠，又叫華封堂，喺香港新界元朗區屏山山廈村（而家叫山下村），喺嘉慶20年（1815年）起，係村民聚會同祭祖嘅地方，1999年被評為法定古蹟。

史
山廈村（而家叫山下村）嘅開村始祖係張直臣，早喺明朝因為經營鹽業，由東莞簧村搬去新安橫洲，喺清朝順治年期間搬去山廈村現址。康熙元年清廷嚴厲執行遷界令，張氏族人被迫搬走。康熙8年復界之後，部分族人未有回流返嚟，導致分居各地。時到今日，山廈村仍然係張氏嘅單姓村落。
張氏宗祠由該族第22代嘅張炳南、張志廣、張耀晃同張瑞一喺嘉慶20年起。1930至50年代宗祠曾經做過鄉村小學，畀村中嘅子弟讀書，而女仔就只可以喺晚間時分入祠裏面上學。1958年當族人喺欖口村附近起咗華封小學之後，祠裏面前廳嘅左邊廂房就由校長室改成村公所，用咗長達10年，而家就用嚟貯物，左邊側走廊曾經用嚟做廚房。

建築
張氏宗祠係傳統2進一院3開間式青磚嘅建築，門額金字「張氏宗祠」，大門外掛咗南海陳景舒寫嘅「華民愛國體 封爵振家聲」嘅對聯。廂房喺天井兩邊，後進明間放置咗歷代祖先木主嘅神龕，頂層供奉唐朝丞相張九齡嘅靈位，山廈村同廣東東莞張氏族人大多數供奉張九齡為祖先；兩邊偏廳分別掛咗咸豐11年「旨賞換花翎」同辛酉科「武魁」牌匾。
香港政府喺1998年中至1999年尾由建築署同古物古蹟辦事處負責監督張氏宗祠復修嘅工程，慶祝重修完成嘅開光典禮喺1999年12月19號舉行。
山川琴美

山川琴美（1982年3月12號—）係日本一個配音員，出名嘅配音作品有魔法老師！。

配音作品一覽
呢個表唔完整，歡迎加料。
山崎遙

山崎遙 ，係日本嘅一個配音員。

配音作品一覽
呢個表唔完整，歡迎加料。
山崎雅人

山崎雅人（1981年12月4號—）係日本足球員，司職前鋒，效力金澤薩維根。
山川諒

山川諒（1997年4月21號—）係日本足球員，司職前鋒，效力FC琉球。
山形市

山形係日本山形縣縣治，亦係個特例市，人口25萬。
扎維爾切瓦爾塔河排球會

扎維爾切瓦爾塔河排球會（英文：Warta Zawiercie Volleyball）係波蘭扎維爾切嘅職業排球球會，依家打緊波蘭男子排球聯賽。
扎維耶

扎維耶（阿拉伯文：الزاوية‎）係利比亞北部城市、扎維耶省首府，喺的黎波里以東45公里嘅地中海沿岸。扎維耶係利比亞第四大城市，排喺的黎波里、班加西同埋米蘇拉塔之後，2011年估計人口約莫20萬。
呢座城市附近有油田同埋煉油廠。
扎達爾

扎達爾（Zadar）係克羅地亞第五大城，人口約莫8萬。歷史上叫做扎拉（Zara），係十字軍東征嘅其中一個重要港口。
扎達爾縣

札達路斯卡縣 （Zadarska županija）係克羅地亞嘅一個縣，喺達爾馬提亞北部、利卡地區東南部。東面近波斯尼亞，西面近亞德里亞海。總面積7,854平方公里，其中陸地面積3,642平方公里，人口200,936（2001年）。首府扎達爾。
下分六市、二十七鎮。縣議會有41席。
扑傻瓜

扑傻瓜係機舖入面一種遊戲機。部機面頭有幾個竉，每個竉入面都有一隻動物（傳統係鼴鼠），當部機開動，啲動物會唔規則伸個頭出嚟，玩家就用大鎚仔扑佢，扑得越多就越高分。
扎西崗

扎西崗（不丹文：བཀྲ་ཤིས་སྒང་།，英文：Trashigang）係不丹東部地區嘅最大城市，亦都係扎西崗宗嘅首府。位置喺不丹嘅最東邊，平均海拔1067米。依家有8000人左右喺度住。
扎肉

扎肉、又叫扎肉餅，係越南嘢食，類似意大利紅腸。用豬肉、薯粉、魚露同蒜蓉碎整，扎成一大條，食之前切薄片。
岩永哲哉

岩永哲哉 ，係日本嘅一個男配音員。

配音作品一覽
呢個表唔完整，歡迎加料。
岩渕良太

岩渕良太（1990年4月26號—）係日本足球員，司職中場，效力藤枝MYFC。佢個妹岩渕真奈都係足球員，曾帶領日本女子國家隊嬴到2011年FIFA女子世界盃冠軍。
岩波拓也

岩波拓也（1994年6月18號—）係日本足球員，司職後衞，效力神戶勝利船。
岩清水梓

岩清水梓（1986年10月14號—）係日本足球員，踢後衞，曾經喺2006～2016年間為日本女子足球代表隊出場122次，入咗11球。佢代表日本參加過2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。
岩沼俊介

岩沼俊介（1988年6月2號—）係日本足球員，司職後衞，效力長野帕塞羅。
岩淵功

岩淵功（1933年11月17號—2003年4月16號）係日本足球員，司職前鋒，曾經喺1955～1958年間爲日本足球代表隊出場8次，入咗2球，重參加過1956年夏季奧林匹克運動會。
岩渕真奈

岩渕真奈（1993年3月18號—）係前日本足球員，踢前鋒，曾經由阿仙奴女子隊借咗去熱刺女子隊，之前踢過拜仁同阿士東維拉。喺2010開始代表日本女子足球代表隊，攞過2011年世界盃冠軍。佢代表日本參加過2011年FIFA女子世界盃、2012年夏季奧林匹克運動會同2015年FIFA女子世界盃等。2023年9月頭宣佈引退。
復仇勇者

《復仇勇者》（英文：The Revenant）係套2015年美國電影，由艾力謝路依拿力圖執導，里安納度狄卡比奧、湯赫迪、當勞格利遜主演。
御龍山

御龍山係香港私人樓，響沙田火炭，有10棟樓，一共有1375個單位。發展商係信和集團同港鐵公司。
御製日講書經義解

《御製日講書經義解》係大清時一套每日講義，解釋《書經》個意思。全書十三本，係康熙年間，即1680年皇帝下令編輯。
御龍在天遊戲原聲帶

《御龍在天遊戲原聲帶》係網上遊戲《御龍在天》嘅原聲帶。喺2013年2月1號發行。

簡介
呢張專輯嘅歌專門係為網絡遊戲《御龍在天》打造嘅。
復仇者之死

《復仇者之死》（英文：Revenge: A Love Story），前稱《剖術者》，係一部2010年上映嘅港產片，由黃精甫導演，陳子聰監製。主要演員包括有麥浚龍同蒼井空。
呢套片係2010年香港亞洲電影節嘅參展作品。
喺送呈畀香港嘅電影檢查處作評級時，因片中出現大量活剖腹、強烈暴力等過度血腥場面，電影公司方面再度剪去某啲血腥部份，而被評「三級」，限制十八歲以下人士不得觀看。
復仇戇狗聯盟

《復仇戇狗聯盟》（Strays）係套2023年嘅美國喜劇電影，由祖斯格林鮑姆執導，韋法路、占美霍士、韋福特、艾娜菲舒亞主演。
手鈴

手鈴（英文：handbell）係一種敲擊樂器。由鈴身、手柄同擊錘三部分構成。鈴身決定手搖鈴發聲，亦決定單個手鈴嘅音高，一般由銅製成。手柄通常由皮製成，目前亦有用塑料製作嘅手柄。擊錘由螺絲固定喺鈴身中，可以透過調整擊錘嚟決定手鈴嘅響度。樂手可以用多種方式演奏，最常用嘅方式係手搖，而手鈴中嘅擊錘會碰撞鈴身而發聲。由於單個手鈴具有特定音高，因此手鈴一般都包含有一定數量音階成套配置。

歷史
手鈴音樂源自英國嘅教堂鐘樓音樂，已經超過一百年的歷史。原本係為咗方便編曲而製造嘅樂器，後來因為佢獨特嘅演奏方式，發展成為一種新興嘅表演藝術。一套手鈴由多個唔同音高嘅手鈴組合而成，好似放大咗嘅鋼琴琴鍵。手鈴嘅聲音清脆動人，容易令人聯想起聖誕節同感受到歡樂嘅氣氛。

演奏
手鈴演奏除咗獨奏之外，亦可以由多人組成嘅手鈴隊或小組合奏。手鈴音樂需要由一班人合作演奏，每位隊員喺當中都有相同嘅重要性，每人負責唔同嘅音階。演奏手鈴嘅時候，觀眾除咗欣賞到美妙嘅音樂之外，更加能夠目睹隊員之間完美嘅配合。台上雖然有多位演奏者，但主體只有一個。
手鈴嘅音域可以達至7個半八度（G1-C9），手鈴音色清澈動人，有多種演奏技巧。唔同嘅演奏技巧可以奏出唔同嘅音色，喺樂曲中營造出唔同嘅層次。演奏方法包括搖打（Ring）、撥奏（Pluck）、捶奏（Martellato）、姆指停頓（Thumb Damp）、顫音（Shake）等。手鈴唔單止可以單獨演奏，亦可以同合唱團或其他樂器一齊合奏，例如：小提琴、長笛、管風琴、銅管樂器、甚至管弦樂團。除咗合奏之外，手鈴亦可以個人獨奏或小組合奏。
手錶

手錶，原本寫手表，係帶嚮手腕上面嘅計時器，所以又叫做腕錶。送禮送手表係表示要守時、珍惜時間。

機械手錶
自200年前，手錶工業一直係機械工業結晶。無需能源、電池、同耐用為賣點，今日機械腕錶好多都成為手錶上藝術主流，上流社會同成年人經典身份象徵，而且優質用料同人手製造都係高檔腕錶特點。比較經典嘅機械手錶生產商有：勞力士、卡地亞、精工...等；而走季節同時裝路線有：香奈兒、路易威登...等。

手動機械錶
錶內機械組件要定時上鍊，以保持運作。

自動機械錶
手動機械錶改良成果，錶裏面加入擺陀，配戴者手腕活動令擺陀旋轉，達至自動上鍊效果。

電子手錶
智能手錶擁有多種功能
1955年，瑞士研製成功第一隻擺游絲式電子手錶。現今，電子手錶能夠內置更多功能，例子：鬧鐘、萬年曆、計數機、秒錶，甚至結合智能電話功能變成智能手錶。比較出名嘅電子手錶生產商有：Casio、蘋果公司、三星電子等。
手踭

手踭，書面語又叫肘，係指手臂中間嘅關節位，對應腳嘅膝頭。
手鏡

手鏡，鏡一種，要手揸住來用。多數拎住佢，用化粧。古時手鏡係銅鏡，現今多玻璃鏡。手鏡有柄，方便揸來用。由於要楂住，鏡面唔會做得大。而現今柄亦有造到摺埋，方便收藏。
由於手鏡細，亦可用來偷窺。
英文手鏡稱為hand mirror。
手風琴

手風琴係種鍵盤樂器，中間部份可以自由伸縮，要用手拉個琴去發聲。
手躄魚屬

手躄魚屬（學名： Antennatus）係鮟鱇目躄魚科嘅其中一個屬。
手鐘

手鐘（英文：handchime）係用手敲響嘅樂器，同手鈴相似。手鐘係同一個外在拍板機制嘅調整方形嘅管，以鋁製成。手鐘嘅編制同手鈴相同，打法亦大同小異，好多手鈴嘅技術亦可以用喺手鐘度。手鐘嘅音色比較圓潤柔和，除咗可以單獨演奏之外，亦經常加入手鈴嘅樂曲一同演奏，令到手鈴音樂嘅層次感更加豐富。手鐘嘅重量比較輕，比較適合細路同初學者，音域現可以有6個八度（C2-C8）。
手震完美均衡點

手震完美均衡點（trembling hand perfect equilibrium）係博弈論上嘅一個概念，係拿殊均衡點嘅進階版。如果話一個均衡點係個手震完美均衡點，意思即係話分析起個均衡點上嚟會諗埋個博弈者有可能會唔小心揀咗自己唔想要嗰個選項。每吓選擇都會有個好細嘅機率  會「揀錯手」。
才俊學校

才俊學校（英文：Choi Jun School）係香港一間輕度智障特殊學校，位於新界沙田大圍顯泰街2號。

學校設施
語文、感統運動室、資源教學室、言語治療室、圖書館、科技與生活室、體育室、科技教育工場、電腦室、電腦輔導室、視覺藝術室、音樂室、多用途綜合活動室、學生活動中心、社工室、醫療室、會議室、會客室、雨天操場、籃球場、家長教師會小賣部。

小學至初中基礎課程
中國語文、數學、常識、普通話、英文、音樂、體育、視覺藝術、電腦、德育、生活教育、綜合體能訓練、才藝發展，初中開設有科技與生活、科技教育。

高中課程（中四至中六）
核心科目：中國語文、數學、公民與社會發展
選修科：資訊及通訊科技、科技與生活、體育、音樂及視覺藝術
其他學習經歷：德育、職業訓練、體藝經歷、英文、普通話、電腦、生涯規劃輔導、工作體驗、社會服務。
我而家要出征

《我而家要出征》（丹麥文：Den Tapre Landsoldat），意譯係「英勇嘅戰士」，原本係一首丹麥嘅軍歌，作曲者係Emil_Horneman（丹麥文：Emil Hornemann），作詞者係彼得費巴（丹麥文：Peter Faber）。

應用
中華民國總統候選人韓國瑜將呢曲作為佢嘅競選歌曲。
我與地壇

《我與地壇》係中國作家史鐵生嘅抒情散文，喺1991年1月嘅《上海文學》雜誌首次發表。呢篇文第一同第二部分俾人收入人民教育出版社嘅高中一年級教材。

概要
《我與地壇》講述作者同地壇之間發生嘅種種故事。

散文集
中國社會科學出版社、人民文學出版社、山東畫報出版社等出版社先後出版咗以「我與地壇」為名嘅史鐵生散文集，除咗收錄呢篇散文之外，各散文集所收錄嘅作者其他散文有所差異。
我要你

《我要你》係由樊冲作曲同填詞，老狼同任素汐演唱。呢隻歌係《驢得水》嘅主題曲同推廣曲。

簡介
作曲嘅樊冲話既然呢隻歌做得《驢得水》嘅主題曲就想幫觀眾釋放睇劇嘅情緒，又要突出到劇入面人物嘅嘢。樊冲話呢隻歌係有思念嘅情感同懷著希望嘅美好。
《我要你》係好有上海時期嘅復古懷舊風。而呢隻歌基調係嚟自《驢得水》入面嘅張一曼係屬於交際花，佢成日哼出一啲靡靡之音。
呢隻歌出過4個版本，有樊冲版本、任素汐話劇版、任素汐電影版、老狼混搭任素汐版。
我要做好人

《我要做好人》係套澳洲嘅劇情片電影，喺2003年上畫。
呢套戲嘅主角之一係森禾霍頓。
我要做廚神

《我要做廚神》（英文：MasterChef）係個烹飪比賽節目，1990年喺英國開始製作，之後將版權賣到第啲國家嘅電視台製作當地版本，譬如美國版、澳洲版。
我要做業主

《我要做業主》（英文：How To Buy A House）係香港電視廣播有限公司製作嘅資訊節目，介紹置業資訊。節目有兩輯：第一輯由胡諾言、林秀怡、彭慧中主持，由2020年7月26號到9月20號逢禮拜日晚22:30－23:00喺翡翠台播；第二輯（《我要做業主2》）由胡諾言、林溥來、李旻芳主持，由2021年9月18號到11月6號逢禮拜六晚22:00－22:30喺翡翠台播。

節目調動
第一輯
2020年8月30號：由於播《＃後生仔睇完港姐傾吓偈》，所以暫停播映。
第二輯
2021年10月9號：由於直播《善心滿載仁愛堂》，所以暫停播映。
2021年10月16號：由於播《把關者們》大結局，所以暫停播映。
我老細唔係人

《我老細唔係人》（英文：My Boss Is Inhuman）係香港電視廣播有限公司拍攝製作嘅網絡劇，係無綫電視旗下嘅big big channel為無綫電視嘅台慶而製作。套劇由林盛斌、Joe Junior、簡淑兒、丁子朗等主演，2018年11月頭喺big big channel上架，總共16集，每集約莫5分鐘。不過套劇暫時未有計劃剪輯成電視版喺翡翠台播。
我與你

《我與你》係香港歌手張學友發行第13張粵語專輯，唱片製作人歐丁玉，寶麗金唱片公司製作發行。唱片喺香港推出後持續大熱，有好多冠軍單曲，多數歌曲都係經典粵語流行歌曲。

簡介
唱片採用歐式古典同現代流行音樂結合嘅製作方式，其中以鋼琴同提琴做主要伴奏樂器，唱片入面幾首歌曲係華人地區嘅經典流行音樂，同喺1994年年初嘅頒獎典禮入面風光無限，呢其入面有《我與你》、《只想一生跟你走》、《忘記他》、《等你回來》、《舊情綿綿》、《思憶季節》、《人生需要什麽》、《留住這時光》等。2005年，環球香港公司發行《我與你》傳奇版，除咗原有嘅歌曲外重增加4首歌，包括完整版嘅《留住這時光》。

影響
由於《我與你》嘅發行係介於極其成功嘅國語唱片《吻別》同《祝福》間發行，一般會被樂迷所忽視，但是佢製作整體質素卻得到音樂專業人士嘅一致好評，同被認為可以同1992年出嘅經典粵語唱片《真情流露》媲美。
由於《我與你》係喺《吻別》同《祝福》入面間發行，又被一啲樂迷戲稱：「我」意思係《吻別》同「你」意思係《祝福》。
我要做Model

《我要做Model》係一套喺2004年上映嘅香港喜劇電影，由鄭中基同林嘉欣擔任主演，其他主演包括李燦森、鍾鎮濤同森美等。呢套戲係鄭中基繼《龍咁威2003》後再度喺喜劇入面擔演男主角，同時係資深藝人許冠英生前電影遺作。
電影主題曲《Beautiful People》由金培達作曲，黃偉文填詞並由男主角鄭中基主唱，插曲《Life Is Like A Dream》 由張學友作曲，林夕填詞並由張學友主唱。
我要做世一

《我要做世一》（We Are The Champions）係香港電視娛樂製作嘅體育節目，由香港賽馬會贊助，2021年12月25號到2022年3月26號逢禮拜六19:30-20:00喺ViuTV播。節目介紹唔同嘅香港運動員，由馬啓仁做嘉賓主持，而陳安立就主持片尾嘅「全城體育小百科」環節。

節目調動
2022年1月8號：由於 19:30-21:30 播《新城勁爆頒獎禮 2021》，嗰日暫停播出。
左㕭

呢篇文 嘅標題——《左㕭》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
一個人用左手寫德文詞「Linkshänder」（左爪）
左優（粵音：zo² jaau¹），又寫做左㕭、左𠰋、左撓、左搲、左抓，有時亦寫做左撇（正音zo² pit³，但多數人都照讀zo² jaau¹），係指由細慣咗同擅長用左手做，好似寫字，呢啲平常嘢嘅人。對於右爪用右手一樣。

概要
左爪嘅人一般嚟講，用左手嘅次數比右手多出好多，例如寫字、煮餸、揸筷子等。左爪嘅人並唔係所有動作都習慣或偏好用左手，實際上完全左爪嘅人並唔多。例如有啲人習慣用右手寫字、揸筷子，不過打波時就會用左手揸拍，呢種依照唔同行為選擇左或右手嘅情況亦有好多。另外，亦有雙手都能夠順利運用嘅動作。雖然好多人嘅利手同書寫嘅手相同，不過書寫並唔係判斷利手嘅標準。有啲人只係寫字同揸筷子時用左手，其他動作都用右手。
喺印度同好多伊斯蘭國家，去廁所之後用左手裝水將屎窟周圍洗淨（唔用廁紙）嘅習慣，因此認為左手比較唔乾淨，開餐唔露出左手，而有用右手進食嘅文化，一齊食嘢嗰時用左手會畀人覺得無禮貌。但印度同伊斯蘭國家亦有好多左爪嘅人，喺食飯時用右手，其他動作都用左手進行。
根據史前時期留低嘅手印推斷，今時今日左爪佔人口嘅比例同冰河時期嗰陣差唔多。

左爪嘅唔方便
由於社會上大多數人都係右爪，大多數嘅架生、設施、以至文字嘅結構都係為右爪嘅人而設，左爪喺生活中難免會有唔方便。以鉸剪為例，通常手指公外推、其他手指向入嘅動作，經過鉸剪中間嘅支點，可以令刀片夾實以剪斷啲嘢。但左手拎鉸剪做相同動作時，會有刀片夾唔實、剪唔直嘅感覺。除咗阿拉伯文之外，左手寫字唔方便，因為由左到右。好多左爪揸筆嘅人都用慣右手剪嘢，剪嘢時自我摸出用力嘅訣竅。而喺餐枱度，左爪用筷子時，就特別容易同隔離嘅筷子「打交」，而引起誤會同尷尬。近年互聯網興起，唔少左爪喺網上召集更多人，以為左爪發言同捍衛佢哋嘅權利。
左丘明

左丘明（前556年—前451年）係春秋富城（山東省肥城市）人，盲人文學家、史學家。佢做過魯國太史，係《左傳》同《國語》嘅作者。孔子認為佢係一個學識淵博、品德高尚嘅人。

姓名爭議
關於左丘明嘅名，喺歷史紀錄裏面多有爭議。有啲人認為係複姓左丘名明，仲有第啲人話佢姓左名丘明，又或者叫做左丘明。
左丘氏

左丘氏（粵拼：zo2 jau1）係唐人姓氏，喺《百家姓》裏頭排第484位，依家經已冇乜人用。
呢篇左丘氏係同姓氏有關嘅楔位文章，重未寫完嘅。麻煩你幫手充實佢。
左右紅藍綠

《左右紅藍綠》（2008年3月3號—）係香港電台電視部製作嘅時事資訊節目。《左右紅藍綠》係一個嘉賓主持發表個人意見嘅政論節目。

史
《左右紅藍綠》喺2008年3月3號首播，取代咗另外一個香港電台節目《五稜鏡》。節目名嘅「左右」代表「左派」、「右派」；「紅藍綠」除咗係三原色之外，都代表咗中國共產黨、泛藍同埋泛綠，意味住呢個節目都注重海峽兩岸關係。
左傳

左傳，全名春秋左氏傳，又叫左氏春秋，喺漢朝又叫春秋左氏、左氏，漢朝以後多數稱為左傳，係為春秋做注解嘅史書，同公羊傳、穀梁傳合稱「春秋三傳」。呢部史書嘅作者，通常嘅講法係春秋後期嘅魯國史官左丘明。
左右手

《左右手》係香港歌手張國榮喺1999年出嘅歌，由葉良俊作曲、林夕填詞，Gary Tong編曲，張國榮同Alvin Leong監製；無綫電視音樂特輯《左右情緣》使用曲，收錄喺同年專輯《陪你倒數》入面，國語版係林秋離填詞嘅《全世界只想你來愛我》。
坊間多解讀做張國榮自白性取向之作，引起熱議。歌曲受傳媒熱播，除咗攞到四台冠軍歌之外，仲攞到以播放率計嘅叱咤十大「至尊歌曲」，即係商業電台嗰年播放率最高嘅歌。唔少人認為張國榮復出樂壇後，發展一直未如理想，但推出《左右手》後即刻將佢推到另一個巔峰。

簡介
由於男左女右嘅傳統習慣，歌詞說主人翁「戀上左手」而「討厭右手」，加上當時張國榮同佢口中「生命中最重要的人，僅次於媽媽」唐鶴德嘅關係受關注，坊間多解讀佢為張國榮自白性取向嘅作品，之後連林夕嘅性取向都受到懷疑。
關於歌詞嘅創作，張國榮同林夕都表示雙方沒商討過；而據精選輯《林夕字傳》內林若寧嘅眉批，歌詞靈感出自林夕「自身對牽手分手的肌膚敏感」。張國榮逝世後，林夕話呢個純綷係一首情歌，冇隱喻性取向嘅成份，反而《我》一曲先係張國榮嘅出櫃之歌。

音樂錄影帶
製作費成一百萬港元，導演黃岳泰，女主角係新人梁敏儀，主要喺水底拍攝。

評價
專欄作者楊騏認為首歌無論喺曲式結構、編曲（弦樂混合電子樂）、音域上都屬於大眾嘅流行樂配置，並讚張國榮內斂嘅演繹唱出「看似平常的外衣之下卻又潛藏着劇烈的內心掙扎與情感跌宕」。

軼事
2015年3月，歌手陳潔儀喺《我是歌手3》突圍賽翻唱呢首歌，另一名參賽者孫楠評論話呢首歌當年啱啱推出時並唔熱門，係因為其他人翻唱先流行，結果引發爭議。
巴士站

巴士站（Bus stop）係巴士停低上落客嘅地方。
巴士站有幾種：街邊嘅車站、有蓋巴士站、總站、轉車站。有蓋巴士站可以係成座建築物；街邊嘅車站一般只係得一個車站牌，有時加一個細嘅瓦遮頭。好多時巴士站會有時間表，路線圖。
巴士路線發展計劃

巴士路線發展計劃係一項涉及公共交通嘅政策，巴士公司會向社會大眾提出改動巴士線嘅一連串建議，包括加減班次、開新線、取消路線等等，然後畀人傾。啲建議唔一定個個都實行得到。
巴士模擬

巴士模擬（縮寫「OMSI」），係由專門設計模擬程式及插件嘅公司MR Software喺2011年2月18號開發嘅模擬遊戲。喺2013年12月12號，MR Software推出《巴士模擬2.0》。

簡介
OMSI巴士模擬系列第一代背景地圖以1989年當時仲未統一嘅西德西柏林斯潘道區同虛構城鎮君渡小鎮為遊戲主題，而第二代OMSI就以1986-1994年間柏林斯潘道區德國統一嘅前後變化為主題，特點係柏林圍牆冧前後景況，並新增前東德勃蘭登堡州嘅法爾肯塞地圖同一條通往西柏林地鐵車站嘅地圖。
呢個遊戲二代版本雖然全部由德國人研發同設計，但就深受香港嘅巴士迷歡迎。有唔少香港巴士迷網頁設有香港地圖同埋香港巴士車輛下載區，畀巴士迷能夠體驗模擬揸巴士嘅感覺，而OMSI已經喺近年取代昔日巴士迷喺MM2揸香港巴士同地圖嘅角色，但亦因為近年香港玩家質素不斷下降，搞到唔少製作單位因而特登唔推出作品，炫耀、侵權、改車風氣亦都因此喺香港界盛行。[未記出處或冇根據]
巴士的報

《巴士的報》（英文：Bastille Post）係由星島新聞集團/前行政總裁盧永雄主持嘅互聯網/流動媒體。2013年成立。
巴士總站

巴士總站（Bus terminus）係巴士最頭或者最尾嘅巴士站，亦即係嗰條巴士線嘅第一個或最後一個站，巴士會停喺度多一陣至走。總站通常有好多條巴士線喺埋一齊，不過亦有啲巴士總站係擺喺路邊。
有啲巴士總站唔只係駁本地巴士，總會連埋長途巴士，高鐵站，火車站，地鐵站，碼頭。等乘客可以轉其他交通工具去第二處。

香港
香港巴士每日都載成百萬人周圍去，所以會有好大個巴士總站。啲總站除咗近其他交通工具之外，亦都會開響公共屋邨，大型商場等等。有唔少響空地度起巴士總站，亦都會響商場地下起。咁呢類巴士總站樓底要好高，因為要畀埋雙層巴士入。
巴士海峽

巴士海峽（粵拼：baa1 si6 hoi2 hap6）係南中國海東面嘅海峽，喺臺灣恆春半島同巴丹群島之間，屬呂宋海峽一部份。